bg en ru bg ru bg uk ru bg en en en mk bg bg bg bg bg bg bg bg bg uk ru hbs_cyr en en ru bg uk bg bg bg bg bg bg bg bg bg bg bg bg bg bg bg bg bg bg bg bg bg en bg bg bg bg en bg bg bg bg en bg bg bg bg en ru bg bg bg en bg bg bg bg en bg bg bg bg vi bg bg ru bg fr ru bg en sv fr de de fr fr fr sv en bg bg fr en bg bg bg bg hbs_cyr bg bg bg bg bg bg uk bg hbs_lat bg bg mk ru bg bg mk hbs_lat bg hbs_cyr ru mk uk bg ru bg ru ru ru ru ru ru bg bg bg bg ru bg ru ru pt bg bg
Преса | Сайт на Аматьорска Мини Футболна Лига
Абонамент за този RSS източник
Събота, 24 September 2022 21:15
Дуелът между Изтока и Запада в Win 3
Публикувана във Обща От Цветан Радулов
Стигаме и до третата десетка от най-високото ниво на АМФЛ-Център Win 3. В нея се събраха мнозина познати отбора, като ще наблюдаваме здрав сблъсък по оста Изток-Запад заради присъединяването на няколко тима от АМФЛ-Запад. ФК Амиго-Северозапад сътвори силен сезон, гарниран с няколко титли. Апетитът му за трофеи не е намалял. Тук е исторически титулувания тим на Евротур, който отново ще приеме предизвикателството. Опитните състезатели на „червените“ винаги са способни да се измъкнат от трудна ситуация със своя дух. Каммартон направи добър дебют в АМФЛ през миналия сезон и сега иска да затвърди положителните впечатления. Съставът е добре селектиран и разполага с широчина. В групата попадна и шампионът на Лига Запад AbraCadabra, който ще се съревновава, за да извоюва нова територия. Друг „западен“ тим  е Sparta Lulin, кален в обелянско-люлински дербита. „Спартанците“ са корав съперник и разчитат на физически футбол. Mladost City показа миналата година, че успешно може да играе с най-класните минифутболни тимове. Сплавта от опит и младост се оказа сполучлива и е готова за новия шампионат. FC Fiesta преодоля серия от трудности и кали своя характер. Някогашните млади надежди играят дълги години заедно и този път ще опитат да подобрят класирането си. В групата, срещаща Изтока и Запада нямаше как да не попадне CTG, който миналата година се бореше успешно на два фронта. „Крупиетата“ разчитат на няколко опасни състезатели отпред и опит в защита. Палави Крачета също са сред тимовете, които не трябва да бъдат подценявани. Дебютантът тук е ING, който пък е съставен от рутинирани играчи. Някои от тях са си извоювали сериозно име в минифутболните среди. Така в Центъра на София и минифутбола Изтока ще срещне Запада. И тук имаме фаворити и непредсказуем развой, който очакваме с интерес.
Win 2 – летен полъх и изкачване към върха
По волята на жребия в Win 2 попаднаха множество познати имена, които ще търсят реализация на шампионските си амбиции. Турнирният боец МФК Булгари разполага с редица опитни състезатели и сериозна организация. Сега той е сред претендентите за челните места, освен ако множеството ангажименти не го спънат. Зебра от няколко години има заявки за силно представяне, но все не успява да реализира максимума от възможностите си. Colo Colo завоюва поредица от трофеи и притежава класни и рутинирани състезатели. Годините въобще не им тежат и винаги могат да покажат нещо от „старата школа“. Багатур обнови състава си и разполага с няколко млади попълнения, които придават допълнителна острота. Така „богатирите“ са непримирим съперник, който търси победата. Дългогодишният участник в Лигата ФК Ферион разчита на сработен състав и изграден стил. При отсъствието на няколко от фаворитите „бианконерите“ могат да се пробват за челото. СК Контра ШПИЦИЕ са отново тук с познатото си кредо и няма да се дадат лесно. „Шпициетата“ разполагат с дълга резервна скамейка и също запазват състава, като една сериозна „шпицкоманда“. Добрата играта по време на Летния турнир изстреля Мутрагеница и ФК ЕЛ Сити 2011 в по-горното ниво. „Мутрите“ направиха своето „американско лято“ с четвъртото място в Лятната надпревара. Те обичат офанзивния стил на игра, което гарантира много атрактивни мачове. Макар и без външен блясък ЕЛ Сити постепенно се придвижи нагоре по стълбицата. Тимът разполага с добра организация и може да даде отпор на мнозина отбори. Phoenix дебютира в основния турнир на Лигата също след силни изяви през лятото. „Черните“ са сред амбициозните новаци, които могат да опарят по-опитните състави. Абсолютен дебютант е Селесао София, който разполага със сравнително по-млад състав от останалите тимове. Той ще бъде и неизвестната в групата. Повечето участници се познават добре и очакват с нетърпение минифутболното съревнование.
Събота, 24 September 2022 20:25
Стари познайници в новo съревнование – Win 1
Публикувана във Обща От Цветан Радулов
В края на миналата седмица бяха разпределени по групи отборите от АМФЛ-Център. Доста сериозни имена попаднаха в Win 1, като сред тях са най-актуалните претенденти за всеки трофей през последните години. Тимът на AFC Bloka Huniors набра самочувствие, особено и при участието си на Световното първенство. Блока украси с няколко трофея витрината си. АФК Дианабад разполага с изключително сериозен състав и стройна организация на тима. Дианабадци се утвърдиха сред развиващите се тимове през последната година. Red Fire от известно време остава в подножието на върха и чака първи значим трофей. При „огнените“ винаги може да заиграе и селекцията.  FC Crazy Gang се завръща на високо ниво, разчитайки на редица опитни състезатели и специфичен стил на игра. Редица опитни състезатели е събрал и пролетният дебютант  Fat G's Burgers. „Бургерите“ са опасен съперник с няколко изявени голмайстори. ПСЖ София разчита на постоянство в състава и организацията. Ако са в добра форма „парижани“ могат да се опълчат на водещите отбори. Светът на Инструментите навлезе силно през пролетта и разполага с широк състав. Въпреките трудните моменти миналия сезон момчетата от Армагедон отново приемат предизвикателството да са в най-горното ниво. Те набраха опит, а отбора притежава отлична сработка и може да поднесе изненада. В групата попаднаха и две нови имена или не съвсем. АМФК РАЙТ КЛИЙНИНГ поема историята на култовия BaceBar, като всичките му състезатели са със сериозен опит по терените на Лигата. Дебютантите от Трето полувреме също разполагат с интересни фигури, особено в офанзивен план. Отсега се вижда, че няколко отбора са насочили поглед към първото място и всяка грешка може да се окаже фатална.
Четвъртък, 22 September 2022 23:53
Отлично представяне на световната сцена
Публикувана във Обща От Цветан Радулов
Отличното представяне на родните минифутболисти доведе до престижно класиране на България в Топ 8 на Световното първенство. Полша отново се оказа „черна котка“ за „трикольорите“ и ни спря на четвъртфиналите след 1-0. Поляците откриха още в петата минута чрез Камил Кучарски, възползвал от грешно нареждане при статично положение и след това затвориха мача. „Лъвовете“ опитаха да потърсят обрата, но не можаха да намерят пътя към противниковата врата. Така, с първата загуба в турнира приключи участието на българския национален отбор. С класирането си България най-вероятно ще се изкачи нагоре в ранглистата. На финала се срещнаха отборите на Казахстан и Бразилия. Въпреки осъществения натиск казахите не успяха да оползотворят своите положения. Попадането на България в топ 8 е поредният успех за родния минифутбол. Завръщането на международната сцена това лято е повече от успешно, като се има предвид  и успешното представяне на българските отбори в Шампионската лига. Минифутболното ни лято имаше своя силен завършек.
Сряда, 21 September 2022 00:22
Публикувана във Обща От Цветан Радулов
Хладната септемврийска вечер бе сгорещена от минифутболни страсти. Първият състезателен ден мина под знака на завръщанията. На Терен 6 съдийската двойка Радослав Стоянов-Климент Коцев изведе отборите на Los Loco's и Северозапад 2013 в мач от първия кръг на група Bet 1. Отборът на Северозапад беше пълен с познати фигури, някои с променени прически. „Оранжевите” откриха резултата в първата минута след удар на Илия Христов-Илийката. Домакините изравниха в седмата минута с великолепно попадение. Вратарят хвърли далечен пас и пред наказателното поле Николай Гуцалов-Ники с уникална задна ножица изпрати топката във. При липсата на агитка той обра овациите от резервната скамейка на противниковия отбор. „Лудите” осъществиха обрат в деветата минута, като Йочев с плътен удар опъна мрежата. Момчетата от Северозапада изравниха в 11-та мин. след удар на Илия Христов и нов рикошет. Ангел Станков-Марадоната се вихреше по терена като същински пумпал. „Белите” поведоха отново в минута, когато Дмитрий Кавлак-Руснака нахлу по дясното крило и реализира с удар извън пределите на наказателното поле. Първото полувреме изтече и съперниците смениха половините си. Втората част започна взривно. „Оранжевите” изравниха резултата в 36-та с попадение на Илия Христов след пас на Кръстев. Минута по-късно с хубав изстрел Владимир Маринов-Барманезко отново изведе домакините напред. След изпълнение на пряк свободен удар в 41-та Ангел Станков-Чушкадоната прати топката на отсрещния фланг. Там Илия Христов я засече с шпагат топката и я прати за пореден път във вратата. Силните минути за Северозапад продължиха. В 45-та минута Цветелин Христов с пета намери Илия Христов, който я обработи и с премерен изстрел отбеляза. Добрата сработка, опитът и дългата резервна скамейка помогнаха на оранжевите. Младата надежда Кристиян Кръстев се включи отлично. В края вратарят Пантелеев се включи в атака и отправи опасен удар. Щурмът се оказа закъснял и след 4-5 Северозапад направи успешен повторен дебют. Гушанската банда очаквано тръгна да полее успеха по познатия начин.
Вторник, 20 September 2022 07:33
Публикувана във Обща От Цветан Радулов
Седмицата очаквано бе изпълнена със събития с два основни акцента. Единият бе подновяващото се в неделя вечер първенство, за което протече усилена подготовка. Вече е публикувана програмата за първия кръг, чието изиграване започна. През седмицата се присъединиха и последните участници за началото на сезон 2022/23, които бяха разпределени в различните групи. Отборите продължават своята подготовка. Чисто организационно мениджърите изчистват различни подробности, а селекцията върви ударно в движение. Другият момент бе участието на България на Световното първенство в Унгария и силното представяне на националния отбор. Записани бяха убедителни победи на Унгария и Египет и нулево равенство със Сърбия. На осминафиналите бе отстранен тимът на Латвия, но на четвъртфиналите Полша отново спря  походът на „лъвовете”. Освен това бе изиграна и официална контрола с Индия. Всички мачове бяха предавани по Sportal TV с коментара на Николай Шопски. Бяха излъчени и многобройни интервюта с нашите играчи. Лигата обяви отново подкрепата си за Дамския благотворителен турнир, който ще се проведе на 22 октомври.
Петък, 16 September 2022 23:38
Публикувана във Обща От Цветан Радулов
След известна пауза рубриката „Преди кръга“ се завръща в пълния си блясък. Първият кръг на АМФЛ-Център започва в неделя вечерта с интересни двубои. В единия от откриващите двубои се срещат атрактивни отбори като АФК Айдук Брязово и ФК Холивуд. Останалите три бележат любопитни завръщания. АФК Траяна излиза срещу напомпания Ajax, Чичовци ще поднови участието си в Лигата срещу новаците от Гранити Левенти, а Los Loco's се изправя срещу оригиналната формация на ФК Северозапад 2013. Късните мачове имат какво да предложат. С интерес чакаме грандиозната битка между Ориндж Каунти и АФК Шамандура. На най-високо ниво също ще имаме здрав сблъсък между ПСЖ София и FC Crazy Gang. В понеделник предстои истинско западняшко дерби, но нова територия, като един срещу друг се изправят AbraCadabra и Sparta Lulin. Вторнишката програма също е особено интересна. Горещи страсти ни чаката с Colo Colo-Мутрагеница и Phoenix-СККонтра ШПИЦИЕ. Предстои и битка на новаците между АМФК РАЙТ КЛИЙНИНГ и Трето Полувреме.
Петък, 16 September 2022 23:36
Сезон 15 на старта
Публикувана във Обща От Цветан Радулов
Настъпи момента да започне знаковият сезон петнадесет в историята на Лигата. Неусетно остана в миналото юбилейния десети сезон, отмина и „фаталният“ 13-и, приключи и времето на пандемичните шампионати. Това е първият сезон, който от началото стартира на новия комплекс , на който Лигата се установи през пролетта. АМФЛ продължава да кове стандартите в родния минифутбол и през Сезон 15 ще се стреми на бъде на познатото ниво, но и да го повиши. По подобие на миналата година първенството ще протече в три фази, като сега този формат е леко видоизменен. Редица отбори са сочени като фаворити за призовите места в отделните нива, но всеки един отбор може да грабне своя шанс. Мнозина играчи ще достигнат до престижните триста мача през сезона, както и други ключови постижения. Също така някои отбори ще влязат в юбилейния си десети сезон. По традицията тези моменти ще бъдат отбелязани от Лигата.  Така за петнадесети път започваме под неизменното мото: „Победа, но не на всяка цена!“.
Петък, 16 September 2022 23:35
Септември ще бъде минифутбол
Публикувана във Обща От Цветан Радулов
Вече сме в средата на септември и е време за подновяването на минифутболния шампионат. Годишният календар на Лигата отново се завърта на пълен ход. Отборите са готови и кипят от желание да излязат на терена. Някои от тимовете, както и отделни играчи, успяха да поддържат форма по време на Летния турнир, но всички са пределно мотивирани да покажат най-доброто от себе си. Още повече след силното представяне на България по международните терени. Мачовете бързо ще се заредят един след друг и съвсем скоро ще навлезем дълбоко в първата фаза от сезона. Повече тимове се познават добре и за пореден път ще си оспорват победата на минифутболното поле. Налице са и новаците, които са амбицирани за силен старт в началните кръгове. Тепърва ще разберем дали ще има изненадващи размествания на пластовете. Мнозина тимове стават все по-амбицирани за сериозно представяне и опитват да надградят. Завръща се и първенството в Лига Ветерани, което се показа като поредното успешно начинание на АМФЛ.
Петък, 16 September 2022 23:27
Нови успехи за България
Публикувана във Обща От Цветан Радулов
България продължи победния си ход на Световното първенство! Силното начало и двете победи не успокои „трикольорите”, които не трябваше да допускат отпускане. Националите се изправиха в следобеден мач срещу старите си познайници от Египет. Българите почнаха силно и не оставиха дъх на своите съперници, които са един от най-стабилните африкански тимове. Павлин Кузов-Пистата откри рано резултата още преди да са изминали десет минути. Няколко минути по-късно борбеният Недко Бръмчев удвои с прецизен удар. Възстановеният от контузия нападател Цветелин Анжелов направи резултата класически. Кузов реши да вдъхне малко кураж на „фараоните“ и си заби автогол, като това се оказа и най-сериозното положение пред нашата врата. Играчите на България не се смутиха от допуснатото попадение. Опитните състезатели в състава на „лъвовете” диктуваха темпото на терена. През втората част Павлин Кузов намери отново пътя към правилната врата и отбеляза втория си гол. Точка на спора сложи острието Димитър Видев. Така България се наложи с 5-1 над Египет и убедително оглави класиране в Група А с три победи (една от които служебна с 5-0 срещу Кот д’Ивоар).  На следващия ден България и Сърбия не излъчиха победител след нулево равенство. Мачът бе равностоен без много положения към двете врати. И двата тима имаха своите възможности, които не реализираха. Въпреки че пропуснаха да вземат пълен актив от точки, „лъвовете“ записаха първата суха мрежа в турнира. Така с десет точки България завърши на първо място в Група А и се класира убедително за следващия кръг. На осминафиналите на Socca World Cup 22 България ще се срещне коравия тим на Латвия в късен двубой.
Силен старт на Световното
Нов сезон, нов формат... или почти
Летящият старт на есента
Преса - ППАФЛ Пловдив
Преса - Велико Търново
ДЮШ - Набор 2002
ДЮШ - Набор 2000
Всички лога на отборите участници в АМФЛ са предоставени от самите тях. В случай на засегнати авторски права, моля свържете с администратора на сайта.
Този сайт е създаден от Венцислав Иванов и Аделин Милославов за АМФЛ.